open-index/open-wikipedia-markdown huggingface dataset:
Սոլդատսկայա արվարձան (Դոնի Ռոստով)

**Սոլդատսկայա արվարձան** (), Ռուսաստանի Դոնի Ռոստով քաղաքի պատմական մաս։ Այն սկիզբ է առել 18-րդ դարի երկրորդ կեսին։ 1811 թվականին, քաղաքի զարգացման առաջին գլխավոր հատակագծի համաձայն, այն վերակազմավորվել է Դոնի Ռոստով քաղաքի։

## Պատմություն
աջից|մինի|250x250փքս|Դիմիտրի Ռոստովցու ամրոցի հատակագիծը, 1768 թվական։ Ձախից՝ Դոլոմանյան և Սոլդատսկայա արվարձաններն են
Սոլդատսկայա արվարձանն այժմ Դոնի Ռոստով քաղաքի պատմական մասն է։ Սոլդատսկայա արվարձանը գտնվում է այսօրվա Բուդյոննու և Վորոշիլովի պողոտաների (արևմուտք-արևելք) և Բոլշայա Սադովայա-Առափնյա փողոցների (հյուսիս-հարավ) սահմաններում։

18-րդ դարի երկրորդ կեսից սկսած, Սուրբ Դիմիտրի Ռոստովցու ամրոցի մոտ, որը գտնվում էր ժամանակակից Կիրովի և Կրեպոստնոյ պողոտաների շրջանում, սկսեցին աճել երկու բնակավայրեր` Դոլոմանյանը և Սոլդատսկայան։ Աստիճանաբար ընդլայնվող քաղաքը կլանեց շրջակա բնակավայրերը և որպես ռազմական օբյեկտ լուծարված Դիմիտրի Ռոստովցու ամրոցը։

Դոլոմանյան արվարձանի բնակչության կազմը բազմազան էր։ Այստեղ բնակվել են առևտրականներ, եկվող գաղթականներ, փախած ճորտեր և ուրիշներ։ Հարևան Սոլդատսկայա արվարձանում ավելի շատ բնակվել են պաշտոնաթող զինծառայողներ, որոնք նախկինում ծառայել էին Դիմիտրիի ամրոցում, հենց դրանից էլ արվարձանը ստացել է անունը։ Բնակավայրի կենտրոնում եղել է Սոբորնայա հրապարակը շուկայով և տաճարով։
ձախից|մինի|230x230փքս|Սոբորնայա հրապարակը և շուկան մինչև հեղափոխությունը
1768 թվականին Սոլդատսկայա արվարձանում մարդահամարի հաշվարկողները գրանցել էին մոտ հազար բնակիչ։ Բուն Դիմիտրի Ռոստովցու ամրոցում ապրել է 6-7 հազար մարդ։ Այդ ժամանակ Ռոստով անվանվում էր բուն ամրոցը, Սոլդատսկայա արվարձանը և հարակից այլ բնակավայրերը, որոնք գոյություն ունեին ինքնուրույն։

Սոլդատսկայա արվարձանը ժամանակին կառուցապատվել է Դոնյան-Մոսկովյան փողոցների սահմաններում։ Ներկայիս Գորկու անվան զբոսայգու տեղում աղբանոց էր, Առափնյա փողոցով անցնում էր երկաթուղային գիծը։ 1811 թվականին Սոլդատսկայա արվարձանը կայսր Ալեքսանդր I-ի հաստատած քաղաքի զարգացման առաջին գլխավոր հատակագծի համաձայն վերակազմավորվեց Դոնի Ռոստովի` ութ փողոցով և վեց նրբանցքով։

Հետագայում Սոլդատսկայա արվարձանի տարածքը դարձավ հին Ռոստովի թաղամասերից մեկը։ Խորհրդային տարիներին Սոլդատսկայա արվարձանի շրջանը լքվեց։ Ընդ որում, ըստ Ռոստովի նախկին գլխավոր հատակագծի, գոյություն ունեցող շենքերը պետք է քանդվեին` պատմական հուշարձանների տեղում կառուցելով բարձրահարկ շենքեր։

## Արդի վիճակ
1990-ական թվականներից Սոլդատսկայա արվարձանի տարածքում կառուցվում էին առևտրային բարձրահարկ շենքեր, որոնք չէին համապատասխանում շրջակա ճարտարապետական միջավայրին։ Այժմ բնակավայրի տարածքում կառուցվել է «Նա Ուլյանովսկոյ» բնակելի համալիրը։ Նախքան շինարարությունը սկսվելը շրջանում քանդվել էր մի քանի պատմական շենք։

Ներկայումս քննարկվում է Սոլդատսկայա արվարձանում շինարարության ամբողջական արգելքի և այնտեղ գտնվող շենքերի վերակառուցման անհրաժեշտության հարցը։ Դոնի Ռոստովի գլխավոր հատակագիծը նախատեսում է Ռոստովի պատմական մասի կառուցապատման սահմանափակում։

## Գրականություն
* *Есаулов Г. В.,* *Черницына В.А.* Архитектурная летопись Ростова н/Д. 1999 год.

## Արտաքին հղումներ
* Исторический центр Ростова-на-Дону «Солдатская слобода»
* Солдатская слобода: островок Старого Ростова
* История города Ростова-на-Дону 

Կատեգորիա:Դոնի Ռոստովի շրջաններ
Անտոխլամիս կաթնախոտային

**Անտոխլամիս կաթնախոտային** (), թելուկազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
15-40 (60) սմ բարձրությամբ, հիմքից ճյուղավորված, կանաչ կամ դեղնավուն (մոխրագույն) և մերկ միամյա բույս է։ Տերևները գծային կամ օվալ են։ Ծաղկաբույլերը բարակ են, հասկանման, կարճ-մազոտ։ Ծաղկապատի մասերը վարդագույն են։ Պտուղը կլորավուն է, տափակ և ունի թափանցիկ թև։

## Տարածվածություն
Հայաստանում հանդիպում է միայն Մեղրու ֆլորիստիկական շրջանում, Մեղրի քաղաքի մոտ, Արաքս գետի ողողատում։

## Էկոլոգիա
Աճում է ստորին լեռնային գոտում՝ ծովի մակարդակից 620-700 մ բարձրությունների վրա, ժամանակավոր խոնավացած ավազագլաքարային գրունտների վրա։ Ծաղկում է հուլիս-օգոստոս ամիսներին, պտղաբերում՝ օգոստոս-հոկտեմբերին։

## Պահպանություն
Կրիտիկական վիճակում գտնվող տեսակ է։ Հայտնի են ընդամենը երկու պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։

Պահպանություն չի իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Թելուկազգիներ
Կատեգորիա:Բազմամյա բույսեր
Կատեգորիա:ՀՀ Կարմիր գրքում գրանցված բույսեր
Խլոպուզ Գրոյտերի

**Խլոպուզ Գրոյտերի** (), շնդեղեգազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
3-6 սմ բարձրությամբ, պալարասոխուկավոր, անցողուն բազմամյա խոտաբույս է։ Պալարասոխուկը ծածկված է մուգ-դարչնագույն կաշվենման թեփուկներով, երկարությունը հասնում է 1-1,5 սմ-ի, իսկ լայնությունը` 0,5-1,0 սմ-ի։ Տերևները միշտ երեքն են և լինում են նեղ-նշտարաձև ու սրացած։ Ծաղիկը մեկն է, բաժականման, սպիտակ, իսկ երբեմն` վարդագույն։ Համարյա ամբողջությամբ ստորգետնյա տուփիկը երկարավուն-ձվաձև է։ Սերմերը օվալ-գնդաձև են, դժգույն-դարչնագույն և ունեն 2-3 մմ տրամագիծ։

## Տարածվածություն
Հայաստանում հանդիպում է միայն Շիրակի ֆլորիստիկական շրջանում (լեռնագագաթ Արտենի, Թալինի և Կաթնաղբյուրի միջև, Իրինդ գյուղի շրջակայք)։

## Էկոլոգիա
Աճում է միջին լեռնային գոտում՝ ծովի մակարդակից 1500-1900 մ բարձրությունների վրա, քարքարոտ լանջերին, տրագականտային համակեցություններում, լեռնային տափաստանում։ Ծաղկում է մարտ-մայիս ամիսներին, պտղաբերում՝ մայիս-հունիսին։

## Պահպանություն
Կրիտիկական վիճակում գտնվող տեսակ է։ Հայաստանի էնդեմիկ է։ Տարածման և բնակության շրջանների մակերեսը 10 կմ²-ից պակաս է։ Տեսակին աճելավայրերի վրա շարունակվող մարդածին գործոնների հետևանքով սպառնում է բնակության շրջանի կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։

Պահպանություն չի իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Շնդեղեգազգիներ
Կատեգորիա:Բազմամյա բույսեր
Կատեգորիա:ՀՀ Կարմիր գրքում գրանցված բույսեր
Լենգորոդոկ

**Լենգորոդոկ** (), Ռուսաստանի Դոնի Ռոստով քաղաքի պատմական շրջան, Տեմեռնիկ գետի աջ ափին, Գլխավոր երկաթուղային կայարանի և Օլիմպիադովկա ու Կարմիր քաղաք-պուրակ պատմական շրջանների միջև։

## Պատմություն
Ինչպես յուրաքանչյուր զարգացող քաղաքում, Ռոստովի շրջակայքում ևս սկսեցին հայտնվել ծայրամասային բնակավայրեր, որոնցից ամենամեծը 19-րդ դարի կեսերին դարձել է Անդրտեմեռնիկյան բնակավայրը, որը գտնվել է Տեմեռնիկ գետի ուղղաբերձ ափին և որը խոսակցական լեզվում կոչվում էր «Անամոթ արվարձան»։ Կառուցապատումը երկար ժամանակ քաոսային էր, տները հայտնվում էին բլրի լանջերին, ըստ սեփականատերերի ցանկության։ Չկար ո՛չ ջրմուղ, ո՛չ կոյուղի։

Իրադրությունը սկսել է փոխվել 1870-ական թվականներին, երբ կառուցվել է Ռոստով-Գլավնի կայարանը, թեպետ արմատական ոչ մի փոփոխություն տեղի չի ունեցել մինչև այսօր։ Շատ փողոցներ գրեթե մեկուկես դար գրեթե չեն փոխել իրենց տեսքը։ Գ. Պ. Դանիլևսկին իր «Փախստականները Նովոռոսիայում» գրքում նկարագրել է Անամոթ արվարձանը.

## Լենպալատ
Շրջանի առավել ուշագրավ շինությունը Լենպալատն է, որն այժմ կոչվում է Երկաթուղայինների մշակույթի պալատ։ Սկզբնապես շենքի նախագիծը դասական կոնստրուկտիվիզմի ոճով էր, սակայն ճարտարապետի փոփոխության, այնուհետև հետպատերազմյան վերականգնման պատճառով շենքը մեծապես փոխեց իր սկզբնական տեսքը։

## Տրանսպորտային ենթակառուցվածք
Քաղաքի կենտրոնի հետ շրջանը կապվում է Պատգամավորական կամրջով, տրամվայի գծով, Տեկուչովի փողոցի կամրջային անցումով և Ստաչկայի պողոտայի Տեմռենիկյան ուղանցույցով։ Շրջանի կարևորագույն փողոցներն են Պրոֆսոյուզնայա փողոցը, Ստավսկու պողոտան, Գուսևի փողոցը և Հանրապետության փողոցը։

## Ծանոթագրություններ

## Գրականություն
*Беленький, Г. Л.* Ростов-на-Дону: город у Тихого Дона : краеведческие очерки. - Рн/Д. : Menada, 2005. - С. 286 - ISBN 5944670053.

Կատեգորիա:Դոնի Ռոստովի շրջաններ
Նինա Արբորե

**Թամարա Նինա Արբորե** (, ), ռումինացի նկարիչ և պատկերազարդող, հայտնի է իր նատյուրմորտներով։

## Վաղ կյանք
Նինա Արբորեն ծնվել է 1889 թվականին, Տեկուչիում։ Նրա հայրը՝ Զեմֆիրի Արբորե Ռալլին և ավագ քույրը՝ Եկատերինա Արբորե Ռալլին, հայտնի քաղաքական ակտիվիստներ են եղել։ Նինա Արբորեն արվեստի առաջին դասերը ստացել է  Նիկոլե Վերմոնտից, երբ սովորում էր Բուխարեստի հանրային դպրոցներում։ 1906 թվականին ընդունվել է Մյունխենի գեղարվեստի ակադեմիայում, որտեղ սովորել է Ֆրիդրիխ Ֆեհրի և Անգելո Յանկի մոտ։ Ուսումն ավարտելուց հետո մեկնել է Փարիզ, որտեղ աշխատանք է գտել Անրի Մատիսի ստուդիայում։
thumb|225px|Շուշաններով ծաղկաման

## Ստեղծագործական ուղի
Բուխարեստ վերադառնալուց հետո բացել է իր առաջին անհատական ցուցահանդեսը։ Ընկերների՝ Ցեցիլիա Կուցեսեսկու-Շտորկի և Օլգա Գրեցենուի հետ միասին ստեղծել է  "Grup al celor trei doamne" (Երեք լեդիների խումբ) որպես հակակշիռ "Grupul celor patru" (Քառյակ խմբի), որ կազմում ներառված էին Նիկոլաե Տոնիցան, Ֆրանցիսկ Շիրատոն, Շտեֆան Դիմիտրեսկուն և Օսկար Հանը։ 1916 թվականին նրա խումբը Ռումինական թագավորական ընտանիքի աջակցությամբ դարձավ "Asociația femeilor pictore și sculptore" (Կին քանդակագործների և նկարիչների ընկերակցություն) հիմնադիրը։
thumb|200px|Երկու քույրեր

## Մրցանակներ
Նինա Արբորեի նկարներից շատերը ձեռք է բերել հայտնի քննադատ, բանաստեղծ և արվեստի կոլեկցիոներ Ալեքսանդրու Բոգդան-Պիտեշտին, որը գրել է Նինա Արբորեի աշխատանքների մասին՝ դրանք համեմատելով դասական բյուզանդական արվեստի և Կվատրոչենտո ժամանակաշրջանի ստեղծագործությունների հետ։ 1929 թվականին Նինա Արբորեն Բարսելոնայի միջազգային ցուցահանդեսում արժանացել է առաջին կարգի մրցանակին։

## Ստեղծագործությունների հրատարակում
Նինա Արբորեի հեղինակությունը մեծացել է 30-ականների ընթացքում Cuvântul Liber ամսագրի համար կատարված սոցիալական-իրազեկման նկարազարդումների շարքով։

Բացի կտավները, Նինա Արբորեն նկարազարդումներ է կատարել Կոնստանցայի Սուրբ Կոնստանտին և Ելենա եկեղեցու  և Սինայայի Եղիա Թեզբացու եկեղեցում։ Տարիներ շարունակ նա մասնակցել է Բեսարաբիայի կերպարվեստի միության կողմից կազմակերպված ցուցահանդեսներին։ Նաև դասավանդել է Դեկորատիվ արվեստի ակադեմիայում։ 1937 թվականին քրոջ մահապատժից հետո թողել է հասարակական կյանքը։ Մահացել է պատահարի հետևանքով։

## Ծանոթագրություններ

## Գրականություն
*Gheorghe Vida, "Nina Arbore", (from the series, *Maeştri basarabeni din secolul XX*), Arc,  2004, 
*Tudor Braga, *Nina Arbore: The Lady of Romanian Fine Arts*.  Online @ Akademos

## Արտաքին հղումներ
*Nina Arbore  @ the Centre for Romanian Studies.

Կատեգորիա:20-րդ դարի նկարչուհիներ
Կատեգորիա:Ռումինացի նկարչուհիներ
Կատեգորիա:Պատկերազարդողներ
Կատեգորիա:Ռումինացի ֆեմինիստներ
Կատեգորիա:Ռումինացի գրաֆիկական դիզայներներ
Շնդեղ ստվերային

**Շնդեղ ստվերային** (), շնդեղազգիների ընտանիքին պատկանող ծածկասերմ բույս, որը գրանցված է Հայաստանի Կարմիր գրքում։

## Նկարագրություն
Անցողուն պալարասոխուկավոր, աշնանը ծաղկող բազմամյա բույս է։ Պալարասոխուկը ծածկված է սևավուն-գորշկաշենման թփերով։ Տերևները 2-5 հատ են, պտղի ժամանակ մեծացող, գոտիանման, հաստավուն, վերևում և ներքևում՝ նեղացող։ Ծաղիկները 1-3 հատ են, ծիրանագույն և դժգույն վարդագույն։ Տուփիկը երկարավուն-էլիպսաձև է, սրացած, 5 մմ երկարության կտուցով, կարմրավուն-դարչնագույն և մերկ։

## Տարածվածություն
Հանդիպում է միայն Իջևանի ֆլորիստիկական շրջանում (Կողբ, Թումանյանի շրջակայք)։ Աճում է նաև Արևմտյան Նախակովկասում, Մեծ Կովկասում, Արևմտյան և Արևելյան Անդրկովկասում, Ռումինիայում, Սև ծովի առափնյա շրջաններում, Ղրիմում և Հյուսիսային Անատոլիայում։

## Էկոլոգիա
Աճում է ստորին և միջին լեռնային գոտիներում՝ ծովի մակարդակից 700-1400 մ բարձրությունների վրա, ինչպես նաև նոսրացած անտառներում, անտառային բացատներում և թփերի մացառուտներում։

## Պահպանություն
Կրիտիկական վիճակում գտնվող տեսակ է։ Տարածման և բնակության մակերեսը 10 կմ²-ից պակաս է։ Արեալը խիստ մասնատված է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։

Պահպանություն չի իրականացվում։

## Ծանոթագրություններ

Կատեգորիա:Կրիտիկական վիճակում գտնվող տեսակներ
Կատեգորիա:Ծածկասերմեր
Կատեգորիա:Շնդեղազգիներ
Կատեգորիա:Բազմամյա բույսեր
Կատեգորիա:ՀՀ Կարմիր գրքում գրանցված բույսեր
Բիթ սերունդ

**Բիթ սերունդ** (, երբեմն թարգմանվում է *«Կոտրված սերունդ»*), ամերիկացի բանաստեղծների և արձակագիրների խմբի անվանում։ Բիթ սերունդը 1940-ական թվականներից մեծ ազդեցություն է թողել ժամանակակիցների ենթագիտակցության վրա և, ի վերջո, ճանաչում է ձեռք բերել 1950-ական թվականների վերջում։ Ժամանակակից գրաքննադատները բիթ սերնդի ներկայացուցիչներին դիտարկում են իբրև գրող-էքզիստենցիալիստների, ռոմանտիկների, ապոլիտիկ մարդկանց և բոհեմի ներկայացուցիչների։ Առավել ճշգրիտ համարվում է նրանից մեկի կարծիքը այն մասին, որ բիթնիկները ամերիկյան արժեքների հեղափոխության սիմվոլը կամ կարգախոսն էին։

«Բիթ սերունդ» տերմինը ծագել է 1948 թվականին և պատկանում է Ջեք Քերուակին, որը այդպիսով բնութագրել է Նոնկոմֆորտիզմ անունը կրող երիտասարդական շարժումը և Նյու Յորքի ընդհատակը, որոնք ձևավորվել էին այդ ժամանակ գործնականում արդեն անհետացող կորսյալ սերնդից։ Բիթ սերունդը սկսել է կազմավորվել է 1940-ական թվականների սկզբում Կոլումբիայի համալսարանի ուսանողական շրջանակներում, որտեղ Լյուսեն Կարրը ծանոթացնում է Ջեք Քերուակին, Ալեն Գինզբերգին և Ուիլիամ Բերրոուզին։ Նրանց էլ վիճակված էր դառնալ «կոտրվածների» գլխավոր ներկայացուցիչները։

Հոսանքի գլխավոր հեղինակներից են՝ Ջեք Քերուակը, Ալեն Գինզբերգը և Ուիլիամ Բերրոուզը, Լոուրենս Ֆերլինգեթթին, Գերի Սնայդերը, Մայքլ Մաքքլուրը, Դիանա դի Պրիման, Ֆիլիպ Ուեյլեն, Ֆիլիպ Լամանտիան, Լերոյ Ջոնսը, Բոբ Քաուֆմանը, Ռոբերտ Կրիլին, Ռոբերտ Դանքեն։ Բիթ սերնդից մնացած լավագույն ստեղծագործություններն են համարվում Ալեն Գինզբերգի «Ճիչ» պոեմը, Ջեք Քերուակի «Ճանապարհին» և Ուիլիամ Բերրոուզի «Մերկ նախաճաշ» վեպերը։ 1960-ականների վերջին՝ բիթ սերնդի մայրամուտին, ներկայացուցիչներից շատերը դարձան հիպիների շարժման ակտիվ անդամներ, իսկ մյուսները միացան տարբեր քաղաքական հոսանքներին։

## Տերմինի ծագումանաբանություն
Իր հրապարակախոսական հոդվածներից մեկում Քերուակը հիշում է, որ «կոտրված սերունդը» առաջին անգամ հիշատակվել է իր կողմից 1948 թվականին Ջոն Հոլմսի հետ ունեցած խոսակցության ժամանակ։ Գրողը այդպիսով բնութագրել էր սոցիալական մի շերտ, որը ձևավորվել էր «կորսված սերնդի» անհետացումից անմիջապես հետո։ Մամուլում այս բառակապակցությունը առաջին անգամ հայտնվեց Հոլմսի «Քայլերթ» վեպում։ Կա նաև կարծիք, որ տեմինի հեղինակը համարվում է Բոբ Քաուֆմանը։

Ու. Լավլորը նշում է, որ ի տարբերություն «սերունդ» տերմինի, «բիթնիկ» տերմինը հայտնվեց միայն 1958 թվականին, երբ «San Francisco Chronicle» ամսագրի լրագրող Գերբ Կաենը ապրիլի երկուսի համարում «beat» բառին, որը ջազային երաժիշտների սլենգում նշանակում էր թշվառություն և հուսահատություն, ավելացրեց ռուսական «-նիկ» վերջավորությունը «Սպուտնիկ 1»-ի անվանումից։ Լևիսոնը այս փաստը կապում է այն բանի հետ, որ հրռիթի և բիթնիկների մեջ անալոգներ կարելի է տանել. երկուսն էլ փնտրում են ինչ-որ այլ բան այս աշխարհից դուրս։ Գրող Փոլ Դիքսոնը մեջբերում է լրագրողին.

## Ծանոթագրություններ

Կատեգորիա:20-րդ դարի ամերիկյան գրականություն
Կատեգորիա:20-րդ դարի գրականություն
Կատեգորիա:ԱՄՆ-ի գրականություն
Կատեգորիա:Ամերիկյան մշակույթ
Կատեգորիա:Բիթ սերունդ
Կատեգորիա:Գրական ուղղություններ
Կատեգորիա:Հիփիների շարժում
Կատեգորիա:Մշակութային սերունդներ
Կատեգորիա:Պոստմոդեռնիզմ
Mode Gakuen Cocoon Tower

, երկնաքեր՝ տեղակայված Ճապոնիայի Տոկիո քաղաքի Սինձյուկու շրջանի Նիսի-Սինձյուկու թաղամասում։ Երկնաքերի կառուցումն ավարտվել է 2008 թվականի հոկտեմբերին, բարձրությունը կազմում է 204 մետր։ Այս շենքում կա 3 ուսումնական հաստատություն՝ *Tokyo Mode Gakuen*-ը (նորաձևության մասնագիտացված տեխնիկական ուսումնարան), *HAL Tokyo*-ն (տեխնոլոգիաների և դիզայնի քոլեջ), իսկ *Shuto Ikō*-ն բժշկական քոլեջ է։ Աշտարակը, ըստ իր ուսումնական մասնաշենքի բարձրության, երկրորդն է աշխարհում և 19-րդը՝ Տոկիոյի ամենաբարձր շենքերի ցանկում։

## Դիզայն
Նոր երկնաքերի դիզայնն ընտրվել էր մրցույթի արդյունքում։ Միակ պայմանն այն էր, որ շենքը չպետք է ուղղանկյունաձև լիներ։ Մրցույթի համար ընդունվեց 150 առաջարկ՝ մոտ 50 ճարտարապետներից։ Արդյունքում հաղթեց Կենձո Տանգեի կողմից մշակված առաջարկը։

## Կառուցում
Աշտարակի կառուցումն սկսվել է 2006 թվականին և ավարտվել է 2008 թվականի հոկտեմբերին։ Շինարարությունը կատարվում էր *Asahi Life* ապահովագրական ընկերության ավերված շտաբ-բնակարանի տեղում։ 204-մետրանոց, 50-հարկանի այս աշտարակն իր ուսումնական մասնաշենքի բարձրությամբ երկրորոդն է աշխարհում (զիջում է միայն Մոսկվայի պետական համալսարանին) և 17-րդ տեղը՝ Տոկիոյի ամենաբարձր կառույցների ցանկում։

*Tokyo Mode Gakuen*-ը, ում անունը կրում է շենքը, նորաձևության դպրոց է։ Մյուս դպրոցները՝ *HAL Tokyo*-ն և *Shuto Ikō*-ն, հանդիսանում են ՏՏ ոլորտի և բժշկական ուսումնական հաստատություն և գտնվում են *Mode Gakuen University*-ի ենթակայության ներքո։

## Տես նաև
* Ճապոնիայի ամենաբարձր կառույցների ցանկ

## Ծանոթագրություններ

## Արտաքին հղումներ
* Mode Gakuen - About the school  – Offizielle Seite (englisch)
* Tokyo gives us an education. In: WorldArchitectureNews.com, 23. Januar 2009
* Mode Gakuen Cocoon Tower. Japan, Tokyo 2008 , Tange Associates, mit Fotos

Կատեգորիա:Երկնաքերներ
Կատեգորիա:Ճապոնիայի շենքեր և կառույցներ
Օշան Թամամշյանի

**Օշան Թամամշյանի** (), թելուկազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Բաց կանաչ, սպիտակավուն ակոսավոր ցողուններով, հիմքից ճյուղավորված միամյա բույս է։ Տերևները մերկ են, փշոտ, թելանման-գծային։ Ծաղկապատի մասերը նշտարաձև են, ունեն 2,8-3,8 մմ երկարություն, գագաթում սուր են, պտղի ժամանակ՝ մեծ, բաց դարչնագույն, թաղանթային թևերով, պարզորոշ դուրս ցցված մուգ ջղերով։ Սերմի տրամագիծը 3 մմ է։

## Տարածվածություն
Հայաստանում հանդիպում է միայն Երևանի ֆլորիստիկական շրջանում (Արմավիր, Գոռավան, Երասխ, Երևան, Զվարթնոց)։ Աճում է նաև Նախիջևանում (Օրդուբադ, Ջուլֆա) և Արևմտյան Իրանում (Ուրմիա լճի ավազան)։

## Էկոլոգիա
Աճում է ստորին լեռնային գոտում՝ ծովի մակարդակից 700-1000 մ բարձրությունների վրա, անապատում և կիսաանապատում, ավազային հողերում, երրորդական դարաշրջանի գիպսակիր կարմիր կավերի վրա։ Ծաղկում է հուլիս-սեպտեմբեր ամիսներին, պտղաբերում՝ սեպտեմբեր-նոյեմբերին։

## Պահպանություն
Վտանգված տեսակ է։ Տարածման շրջանի մակաերեսը 5000 կմ²-ից պակաս է, իսկ բնակության շրջանի մակերեսը 500 կմ²-ից է պակաս։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES–ի և Բեռնի կոնվենցիաների հավելվածներում։

Պոպուլյացիայի մի մասը պահպանվում է «Խոսրովի անտառ» պետական արգելոցի տարածքում։
## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Թելուկազգիներ
Կատեգորիա:ՀՀ Կարմիր գրքում գրանցված բույսեր
Միջուկային զենք ունեցող երկրների ցանկ

[thumb|upright=1.8|right|[Միջուկային զենք ունեցող պետությունների քարտեզ:

]]

**Միջուկային զենք ունեցող պետությունների ցանկ** կամ **Միջուկային ակումբ**, քաղաքագիտական կլիշե, խորհրդանիշ այսպես կոչված միջուկային տերությունների (**')՝ [[պետություն]]ների մի խմբի համար, որոնք մշակել, արտադրել և փորձարկել են [[միջուկային զենք]]։

Ներկայումս գոյություն ունի ութ ինքնիշխան պետություն, որոնք հաջողությամբ փորձարկում են միջուկային զենք։ Դրանցից հինգը համարվում են **միջուկային երկիր''' (ՄԵ) համաձայն Միջուկային զենքի չտարածման մասին պայմանագրի (ՄԶՉ)։ Այս պետություններն են Չինաստան, Ֆրանսիա, Ռուսաստան, Միացյալ Թագավորություն, ԱՄՆ։

1970 թվականից հետո, երբ ՄԶՉ պայմանագիրը մտավ ուժի մեջ, այս պայմանագրի կողմ չհանդիսացող երեք երկիր, այդ թվում Հնդկաստանը, Պակիստանը և Հյուսիսային Կորեան իրականացրեցին միջուկային զենքի փորձարկումներ։ Հյուսային Կորեան եղել է ՄԶՉ պայմանագրի կողմ, սակայն դուրս է եկել 2003 թվականին։

Ըստ որոշ փաստերի Իսրայելը նույնպես կարող է ունենալ միջուկային զենք, սակայն դա պաշտոնական չէ, և հայտնի չէ Իսրայելի կողմից միջուկային փորձարկումների մասին։ Հաշվվում են, որ Իսրայելում կան 75-ից 400 միջուկային մարտական գլխիկներ

Միջուկային զենք ունեցող նախկին երկրներից են Հարավաֆրիկյան Հանրապետությունը (ոչնչացրել է բոլոր զենքերը մինչև 1970 թվականը) և ԽՍՀՄ նախկին երկներ Բելառուսը, Ղազախստանը ու Ուկրաինան։

Ըստ Ատոմային գիտնականների բուլետենի տվյալների, աշխարհում միջուկային զենքերի քանակը հասնում է 9.220-ի 2017 թվականի դրությամբ։

## Ծանոթագրություններ

Կատեգորիա:Երկրների ցանկեր
Կատեգորիա:Միջուկային զենք
Կատեգորիա:Սառը պատերազմ
Զանգակ Մինստերի

**Զանգակ Մինստերի** (), զանգակազգիների ընտանիքին պատկանող ծածկասերմ բույս, որը գրանցված է Հայաստանի Կարմիր գրքում։

## Նկարագրություն
4-16 սմ երկարությամբ, վեր բարձրացող ցողուններով, բարձիկանման ճիմ առաջացնող գեղազարդային կիսաթփիկ բույս է։ Վարդակային տերևները թիանման են։ Ծաղիկները 1-4 հատ են, կապտամանուշակագույն և գտնվում են վահանիկանման ծաղկաբույլերում։

## Տարածվածություն
Հայաստանում հանդիպում է Դարեղեգիսի ֆլորիստիկական շրջանում (Տիգրանաշեն և Զանգակատուն գյուղերի միջև, Խաչիկ, Գնիշիկ, Գանձակ, Խնձորուտ)։ Աճում է նաև Նախիջևանում, Արևելյան Անատոլիայում, Հյուսիսարևմտյան Իրանում, որտեղ նույնպես հազվադեպ է հանդիպում։

## Էկոլոգիա
Աճում է միջին լեռնային գոտում՝ ծովի մակարդակից 1400-1800 մ բարձրությունների վրա, քարաթափվածքներին։ Ծաղկում է հունիս-հուլիս ամիսներին, պտղաբերում՝ հուլիս-սեպտեբերին։

## Պահպանություն
Վտանգված տեսակ է։ Գտնվում է ընդհանուր արեալի հյուսիսային սահմանում։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։

Պահպանության գործողություններ չեն իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Զանգակազգիներ
Կատեգորիա:Դեկորատիվ բույսեր
Կատեգորիա:ՀՀ Կարմիր գրքում գրանցված բույսեր
Արճակի գավառակ

**Արճակ**, գավառակ Արևմտյան Հայաստանում, Վանի վիլայեթի Թիմարի գավառում։ Գտնվում էր Վան քաղաքից հյուսիս-արևելք, Արճակ լճակի հարավ-արևելյան կողմում։

## Պատմություն
Մինչև 1915 թվականի մեծ եղեռնը բնակչությունը հիմնականում հայեր և քրդեր էին։ Մեծ եղեռնի նախօրեին ուներ 22 հայաբնակ գյուղ՝ 866 տնտեսությունով և 6062 բնակչով։

Գավառի հայերը գործուն մասնակցություն են ունեցել 1915 թվականի Վանի հերոսական ինքնապաշտպանությանը։ Բնակչության մեծամասնությունը զոհվեց թուրքական յաթաղանից, իսկ փրվածները հաստատվեցին Արևելյան Հայաստանում։

## Տնտեսություն
Բնակչության հիմնական զբաղմունքը անասնապահություն, երկրագործություն և մասամբ մեղվաբուծությունն էր։ Գավառը նամանավանդ հայտնի էր հացահատիկի բերքով։

## Տես նաև
* Վանի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն

Կատեգորիա:Արևմտյան Հայաստանի գավառներ
Անաստասիա Պլատոնովա

**Անաստասիա Պլատոնովա** (, ), ռուս գեղասահորդուհի, պարեր սառույցի վրա մարզաձևում 2007-2008 թթ. մրցաշրջանից մինչև 2009-2010 թթ. մրցաշրջանը հանդես է եկել Ալեքսանդր Գրաչովի հետ, իսկ ավելի վաղ՝ Անդրեյ Մաքսիմիշինի հետ։

## Կարիերա
Անաստասիայի առաջին պարընկերը եղել է Դմիտրի Պոնոմորյովը։ Այս զույգը բաժանվեց 2003 թվականին։ Այնուհետև Անաստասիան հանդես է եկել Անդրեյ Մաքսիմիշինի հետ, և նրանք միասին 2007 թվականի Չմեռային ունիվերսիադային դարձել են արծաթե մեդալակիրներ։ Մարզվում էին նրանք Օդինցովոյում՝ Ալեքսեյ Գորշկովի ղեկավարությամբ։ 2007 թվականին Անաստասիան վնասվածք ստացավ։ Միևնույն ժամանակ մարզիչ Ալեքսանդր Ժուլինի մոտ լուրջ վնասվածք է ստանում Նատալյա Միխայլովայի պարընկերը՝ Արկադի Սերգեևը։ Որպեսզի սպորտսմենները իզուր ժամանակ չկորցնեն, Գորշկովը և Ժուլինը որոշեցին միավորել Մաքսիմիշին և Միխայլովա զույգին։ Նոր զույգի հետ աշխատել սկսեց Ալեքսանդր Ժուլինը։

Վերականգնվելուց հետո Նաստյան զույգ է կազմում Ալեքսանդր Գրաչովի հետ, ում հետ միասին 2008 թվականի Ռուսաստանի առաջնությանը զբաղեցրին հինգերորդ հորիզոնականը։ 2007-2008 թթ. մրցաշրջանում նրանք այլևս ոչ մի տռեղ ելույթ չունեցան։ Զույգը մարզվում էր Ելենա Կուստարովայի և Սվետլանա Ալեքսեևայի ղեկավարությամբ։

2008-2009 մրցաշրջանում զույգը նվաճել է Ֆինլանդիայի Trophy մրցաշարի արծաթե մեդալները և մասնակցել «Գրան պրի» շարքին՝ Ռուսաստանի գավաթի փուլում, որտեղ դարձել է յոթերորդը։ 2009 թվականի Ռուսաստանի առաջնությունում զույգը կրկնեց իր նախորդ տարվա արդյունքը. նրանք նորից հինգերորդն էին։ 2009 թվականի ամռանը զույգը նորից փոխեց մարզչին։ Նրանք տեղափոխվեցին մարզվելու Ալեքսանդր Ժուլինի ղեկավարությամբ։

2010 թվականին Ռուսաստանի առաջնությունում նրանք անհաջող ելույթ ունեցան. զբաղեցրին յոթերորդ հորիզոնականը և որոշեցին ավարտել իրենց սպորտային կարիերան։

## Սպորտային ձեռքբերումներ

* Ա. Գրաչովի հետ

* Ա. Մաքսիմիշինի հետ

մինի|աջից|Անաստասիա Պլատոնովան և Անդրեյ Մաքսիմիշինը Skate Canada International 2006 մրցաշարին

* Պոնոմորյովի հետ

## Ծանոթագրություններ

## Արտաքին հղումներ

* Официальный сайт пары А.Платонова и А.Грачёв

Կատեգորիա:Ռուս գեղասահորդներ
Լյաթիֆ Սաֆարով

**Լյաթիֆ Բաշիր օղլի Սաֆարով** (, ), թատրոնի և կինոյի ադրբեջանցի խորհրդային դերասան և ռեժիսոր, սցենարիստ, Ադրբեջանական ԽՍՀ արվեստի վաստակավոր գործիչ (1960)։

## Կենսագրություն
Լյաթիֆ Սաֆարովը ծնվել է 1920 թվականի սեպտեմբերի 30-ին։ Յոթ տարեկանում նա նկարահանվել է ռեժիսոր Լեո Մուրի «Գիլանի աղջիկ» ֆիլմում։ Հետո նա գնաց Բաքու ստեղծագործական թիմով միասին և ընդունվեց ստուդիայում։ 1928-1931 թվականներին «Սևիլ», «Լյաթիֆ», «Արևելք» և «Ոսկե աշուղ» ֆիլմերում նա երեխական դերեր է խաղացել։

1931 թվականին ընդունվել է Գանձակի մանկավարժական տեխնիկում։ Վերադառնալով Բաքվին, նա սկսեց աշխատել ստուդիայի կրկնօրինակային բաժնում։ Այնուհետև աշխատել է ֆիլմերում, որպես ռեժիսորի օգնական։ 1940 թվականին ընդունվել է Մոսկվայի Կինեմատոգրաֆիայի համամիութենական պետական ինստիտուտ։ Պատերազմից հետո նա վերադարձավ Բարդա, թողնելով իր կրթությունը անավարտ։ 1941-1946 թվականներին զբաղվել է մանկավարժական գործունեությամբ։ 1946 թվականին վերադառնալով Մոսկվա, նա շարունակեց իր կրթությունը։ 1950 թվականին ավարտելուց հետո նա վերադարձել է Բաքու որպես պրոֆեսիոնալ կինեմատոգրաֆ։ Նա սկսեց աշխատել կինոստուդիայում։ Որպես ռեժիսոր նրա առաջին անկախ գործը «Բեխտիյար» էր։

Լյաթիֆ Սաֆարովը 1958 թվականին ընտրվել է Ադրբեջանի կինեմատոգրաֆիստների միության նախագահ։ Ադրբեջանական պետական ֆոնդում ստեղծեց Լյաթիֆ Սաֆարովի անձնական արխիվը։

Լյաթիֆ Սաֆարովը մահացել է 1963 թվականի դեկտեմբերի 9-ին։ Եղել է երգչուհի Շովքեթ Ալեքպերովայի ամուսինը։

## Ֆիլմագրույթուն

## Ծանոթագրություններ

## Արտաքին հղումներ
* САФАРОВ ЛЯТИФ БАШИР ОГЛЫ
* Сафаров Лятиф Башир оглы - актёр, кинорежиссёр
* Лятиф Сафаров
* Лятиф Башир-оглы  
* Лятиф Башир оглы Сафаров

Կատեգորիա:Ադրբեջանցի ռեժիսորներ
Կատեգորիա:Ադրբեջանցի դերասաններ
Կատեգորիա:ՎԳԻԿ-ի շրջանավարտներ
Կատեգորիա:Ադրբեջանցի սցենարիստներ
Կատեգորիա:Ադրբեջանական ԽՍՀ արվեստի վաստակավոր գործիչներ
Հարավսլավական ինքնաթիռի աղետ Երևանի մոտ

[մինի|Հարավսլավական Ան-12 ինքնաթիռի [օդաչուների հիշատակը հավերժացնող հուշակոթող միջպետական նշանակության Մ5 ավտոմոբիլային ճանապարհին (Քասախ գետից ոչ հեռու)]]
**Հարավսլավական Ան-12 ինքնաթիռի ավիավթար Երևան քաղաքի մոտ**, տեղի է ունեցել 1988 թվականի դեկտեմբերի 12-ի գիշերը։ Ինքնաթիռի աղետի հետևանքով զոհվել են ինքնաթիռում գտնվող անձնակազմի բոլոր 7 անդամները։

## Պատմություն
1988 թվականի դեկտեմբերի 12-ին` Սպիտակի երկրաշարժից գրեթե հինգ օր անց հարավսլավական ինքնաթիռը, որը Սկոպյեից դեղորայքային օգնություն էր բերում Հայաստան, ինքնաթիռի գիծը շփոթելով Երևան-Արմավիր մայրուղու 13 կիլոմետրանոց ուղիղ հատվածի հետ, վայրէջք կատարեց այնտեղ և ի վերջո վթարի ենթարկվեց վայրէջքի վայրից 12 կիլոմետր հեռավորության վրա` Հովտամեջ գյուղից 
դեպի հարավ։ Վթարի հետևանքով զոհվել են անձնակազմի բոլոր սերբ անդամները։
Ինքնաթիռի կործանման վայրում` Քասախ գետի մոտ նրանց հիշատակին կանգնեցվել է հուշարձան, որը կառուցվել է վթարված ինքնաթիռի կմախքից։

## Հոդվածներ և հրատարակություններ

* 
* 
* 

## Պատկերասրահ

1988-ին ավիավթարի զոհ հարավսլավացի օդաչուների, 2014 (1).jpg|Սերբ օդաչուների հիշատակին կանգնեցված հուշարձան Արմավիրի մարզում
1988-ին ավիավթարի զոհ հարավսլավացի օդաչուների, 2014 (3).jpg|Սերբ օդաչուների հիշատակին կանգնեցված հուշարձան Արմավիրի մարզում


## Ծանոթագրություններ

## Արտաքին հղումներ

* 
* 
* «Flight International» 24-31 December 1988 (p.&nbsp;3)

Կատեգորիա:Ավիապատահարներ Հայաստանում
Կատեգորիա:Ավիավթարներ
Կատեգորիա:1988 Հայաստանում
Երկխոսություն տոնածառի մոտ

**Երկխոսություն տոնածառի մոտ** (), բանաստեղծ Յուրի Լևիտանսկու բանաստեղծությունը, որը առաջին անգամ հրատարակվել է «Դրոշակ» ամսագրում (1970, №1): Ստեղծագործությունը դարձել է Վլադիմիր Մենշովի «Մոսկվան արցունքներին չի հավատում» ֆիլմում հնչած երգի հիմքը։

## Հրապարակում․ գրաքննական միջամտություն
«Երկխոսության տոնածառի մոտ» բանաստեղծությունը Լևիտանսկու կողմից փոխանցվել է «Դրոշակ» ամսագրին։ Այս հրատարակության պոեզիայի բաժինը, որոշելով, որ թեմատիկ առումով բանաստեղծությունը վերաբերվում է հունվարին, նախատեսում է այն հրապարակել 1970 թ. առաջին համարում։ Համարն արդեն էջատված էր է և պատրաստվում էր տպագրության, երբ քննադատության բաժնի ղեկավար Դմիտրի Ստարիկովը կասկածներ է հայտնում հեղինակային որոշ «կանխատեսումների» առնչությամբ։ Խոսքը հատկապես բանաստեղծության հետևյալ երկտողի մասին էր. «-Ինչո՞վ կավարտվի այս ամենը։ -Ապրիլ կգա։ -Ապրիլը կգա՞, համոզված եք։ -Այո, ես վստահ եմ»։

Ստարիկովի կարծիքով, Լենինի ծննդյան 100-ամյակի տոնակատարության նախաշեմին այս ամսվան հղում կատարելը երկիմաստ էր թվում և կարող էր հարցեր առաջացնել պարբերականների գաղափարական կողմնորոշման համար պատասխանատու ինստանցիաներում. «Ասես թե այս տարվա ապրիլը սովորական է, և դրա վերաբերյալ կարելի կատակել»։

Ինչպես հիշատակում է «Դրոշակ» պարբերականի պոեզիայի բաժնի վարիչ Իրինա Յանսկայան, երկար քննարկումներից հետո խմբագրությունը որոշում է թողնել Լևիտանսկու բանաստեղծությունը Նոր տարվա համարում։ Այնուամենայնիվ, ամսագրում հրատարակված տարբերակում «ապրիլ» բառը փոխարինվել է «կաթիլներով» ()։

## Գեղարվեստական առանձնահատկություններ
Գրող Եֆիմ Բերշինայի խոսքով` Լևիտանսկին, որը մինչև կյանքի վերջ պահում էր «մեծ երեխայի» առանձնահատկությունները, հունվարին վերաբերվում էր դպրոցականին հատուկ անմիջականությամբ` գնահատելով տարվա առաջին ամիսը տոնական մթնոլորտի, ձմեռային արձակուրդների և իր ծննդյան օրվա համար։ «Տոնածառի երկխոսության...» մեջ ընդգրկված բանաստեղծի «սուրբծննդյան քարոզները» բաղկացած են երեք կետից` ցանկացած փոթորկի ուժն անցողիկ է, «պետք է ապրել» «պետք է... սարաֆաններ ու թեթև զգեստներ կարել չթից»։

Հունվարի սկիզբը բանաստեղծական հերոսի համար շրջանը փակվելու ժամանակն է, նախնական և վերջնական կետերը հատվում են, ժամանակն էլ նորից է ծնվում։ Ձմռան «պարտավորագրերն ու զայրույթը» չպետք է վախեցնեն իր զրուցակցուհուն. ձնապատ բնության միջով աստիճանաբար իրենց ճանապարհն են բացում գարնան ծիլերը։ Նոր կյանքի զարթոնքի թեման իր մեջ կրում է ոչ միայն հեղինակի համոզմունքն այն մասին, որ «ապրիլը կլինի», այլև վերջին տողերի մեջ հայտնված դիմակահանդեսային մոտիվը, որն ստեղծում է «անցնող ամանորյա տրամադրություն»։

## Երգ
«Երկխոսություն ամանորյա ծառի մոտ» երգը հնչում է «Մոսկվան չի հավատում արցունքներին» ֆիլմում։ Կոմպոզիտոր Սերգեյ Նիկիտինը, որ կատարում է երգը Տատյանա Նիկիտինայի հետ, պատմում է, որ ֆիլմի աշխատանքներին միանալով այն ժամանակ, երբ այն արդեն մոնտաժված է եղել, նա երաժշտություն է գրել միայն «Ալեքսանդրա» երգի համար. «Իսկ ֆիլմում հնչող մյուս` «Երկխոսություն տոնածառի մոտ» երգն ըստ Յուրի Լևիտանսկիի բանաստեղծության, արդեն գոյություն ուներ»։ Յուրի Լևիտանսկու բանաստեղծության հիման վրա գրված երգի մեկ այլ տարբերակը, որն ի սկզբանե ուներ «Սպիտակ գիրք» վերնագիրը, գրվել կոմպոզիտոր Էդուարդ Կոլմանովսկու կողմից։

## Ծանոթագրություններ

Կատեգորիա:Սուրբծննդյան և ամանորյա երգեր
Բոշխ բոհեմական

**Բոշխ բոհեմական** (), բոշխազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
5-30 (50) սմ բարձրությամբ, կարճացած կոճղարմատով, խիտ ճիմ առաջացնող խոտաբույս է։ Տերևների լայնությունը 2-4 մմ է։ Ծաղկաբույլը գլխիկանման է, խիտ, խոզանաձև և ունի 1-2 սմ տրամագիծ։ Ծաղկաբույլից բազմաթիվ անգամ երկար ստորին ծածկող տերևի երկարությունը 8-20 սմ է, իսկ մյուսները ավելի կարճ են և ունեն 1-2 սմ երկարություն։ Երկարավուն-նշտարաձև պարկիկները կանաչավուն են, 7-9 մմ երկարությամբ և 1 մմ լայնությամբ։ Երկատամ, խորը ճեղքված կտուցի երկարությունը ունի 5 մմ է։

## Տարածվածություն
Հայաստանում հանդիպում է Լոռու ֆլորիստիկական շրջանում, Լոռու սարահարթի լճերում (Ժանգոտ, Կլոր և Ցոլակի լճեր)։

## Էկոլոգիա
Աճում է միջին լեռնային գոտում՝ ծովի մակարդակից 1300-1500 մ բարձրությունների վրա, ռելիկտային լճերի ճահճացած ափերին։ Ծաղկում է հունիս-հուլիս ամիսներին, պտղաբերում՝ հուլիսին։

## Պահպանություն
Վտանգված տեսակ է։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման անմիջական սպառնալիքի ենթակա բույս։ Ընդգրկված չէ CITES-ի և Բեռնի կոնվենցիաների հավելվածներում։

Պահպանություն չի իրականացվում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Բոշխազգիներ
Կատեգորիա:ՀՀ Կարմիր գրքում գրանցված բույսեր
Բոշխ աղքատացած

**Բոշխ աղքատացած** (), բոշխազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
15-30 սմ բարձրությամբ և խիտ ճիմ առաջացնող բույս է։ Ցողունից կարճ, նուրբ տերևների լայնությունը 2-4 մմ է։ Հասկիկները 1-2-ն են, վարսանդավորների երկարությունը 1-1,5 սմ է, իսկ առէջավորները՝ 2-3 սմ։ Ծաղկող թփերը, որոնք պարկիկներից կարճ են, կանաչ միջին ջղով և սպիտակ-թաղանթային եզրերով։ Պարկիկների երկարությունը 7-8 մմ է, փայլուն են, եռանիստ, բազմաթիվ ջղերով։ Առջևից՝ խորը, իսկ մեջքի կողմից թեթևակի ճեղքված կտուցը ունի 3 մմ երկարություն։

## Տարածվածություն
Հայաստանում հանդիպում է Իջևանի (Բագրատաշեն) և Զանգեզուրի (Ներքին Հանդ, Սրաշեն, Ծավ) ֆլորիստիկական շրջաններում։

## Էկոլոգիա
Աճում է ստորին լեռնային գոտում՝ ծովի մակարդակից 445-900 մ բարձրությունների վրա, անտառում։ Ծաղկում է հունիս ամսին, պտղաբերում՝ հուլիսին։

## Պահպանություն
Վտանգված տեսակ է։ Տարածման և բնակության շրջանների մակերեսը 10 կմ²-ից պակաս է։ Տեսակի տարածման շրջանը հիմնականում գտնվում է Հայաստանի սահմաններից դուրս։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։

Պոպուլյացիայի մի մասը պահպանվում է «Շիկահող» պետական արգելոցի տարածքում։

## Ծանոթագրություններ

Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Բոշխազգիներ
Կատեգորիա:ՀՀ Կարմիր գրքում գրանցված բույսեր
Կատեգորիա:Եվրոպայի բուսական աշխարհ
Փոխադրողը։ Ժառանգություն

**«Փոխադրողը։ Ժառանգություն»** (), սուր սյուժեով մարտաֆիլմ, «Փոխադրողը» սերիայի վերաթողարկումն է։ Ֆիլմի ռեժիսորը Կամիլ Դելամարն է, իսկ Ֆրենկ Մարտինի դերը կատարել է Էդ Սքրեյնը։ Նկարահանումները սկսվել են 2014 թվականի օգոստոսի 1-ին Ֆրանսիայում։ ԱՄՆ-ում ֆիլմը վարձույթի համար թողարկվել է 2015 թվականի սեպտեմբերի 4-ին։

## Սյուժե
Ֆրենկ Մարտինը ստիպված է մարտահրավեր նետել ռուս հանցագործ սինդիկատին, որպեսզի կատարի իր հորն առևանգած մարդկանց պահանջները։

## Դերերում
* Էդ Սքրեյն - Ֆրենկ Մարտին
* Ռեյ Սթիվենսոն - Ֆրենկ Մարտին ավագ, Ֆրենկի հայրը, Միացյալ Թագավորության գաղտնի հետախուզական ծառայության թոշակառու օպերատիվ-հետախույզ 
* Լոան Չաբանոլ - Աննա
* Գաբրիելա Ռայթ - Ջինա 
* Տատյանա Պայկովիչ - Մարիա
* Յույ Վենսիա - Ցյաո
* Ռաշա Բուկվիչ - Կարասով
* Նոեմի Լենուար - Մաիսսա 
* Յուրի Կոլոկոլնիկով - Յուրի
* Լեն Կուդրյավիցկի - Լեո Իմասով
* Անատոլ Թաուբման - Ստանիսլավ Տուրգին

## Ծանոթագրություններ

## Արտաքին հղումներ
* 

Կատեգորիա:2010-ականների անգլերեն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2015 ֆիլմեր
Կատեգորիա:EuropaCorp ֆիլմեր
Կատեգորիա:IMAX ֆիլմեր
Կատեգորիա:Relativity Media ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Մարտաֆիլմեր
Կատեգորիա:Չինական մարտաֆիլմեր
Կատեգորիա:Փարիզում նկարահանված ֆիլմեր
Կատեգորիա:Ֆիլմեր Փարիզի մասին
Կատեգորիա:Ֆրանսիական ֆիլմեր
Կատեգորիա:Ֆիլմեր, որոնց գործողությունները տեղի են ունենում 2010 թվականին
Կատեգորիա:Ֆիլմեր, որոնց գործողությունները տեղի են ունենում 1995 թվականին
Քևին Ջ. Օ’Կոնոր

**Քևին Ջեյմս Օ’Քոնոր** (, ), ամերիկացի դերասան, հայտնի է «Մումիա», «Պատրանքների տիրակալ», «Վան Հելսինգ» ֆիլմերում խաղացած 2-րդ պլանի դերերով։

## Գործունեություն
Քևին Ջեյմս Օ’Քոնորը որպես դերասան իր առաջին դերը կատարել է 1979 թվականին՝ «Հավայի 5-O» դետեկտիվ հեռուստասերիալում խաղացած երկու դրվագով։ 1985 թվականին ավարտել է Չիկագոյի՝ դերասանական վարպետության «Goodman School of Drama» դպրոցը։ Մեկ տարի անց կայացել է «Փեգի Սյուն ամուսնացել է» ֆիլմի համաշխարհային պրեմիերան, որտեղ Օ’Քոնորը կատարել է ֆիլմի գլխավոր հերոսուհու ժամանակավոր ընկերոջ՝ Մայքլ Ֆիցսիմոնսի դերը։ Ֆիլմն ունեցել է մեծ հաջողություն, ստացել մի քանի մրցանակ, և ներկայացվել «Օսկար» մրցանակի 3 անվանակարգում։

1990-ական թվականներին Օ’Քոնորը ստացել է 2-րդ պլանի դերեր, այդ թվում՝ նաև լայն ճանաչում և դրամարկղային հաջողություն ունեցող ֆիլմերում («Հերոս», «Աստվածները և հրեշները», «Մումիա»), խաղացել է հեռուստասերիալներում։ 2000-ական թվականների վերջում նկարահանվել է «Նավթ» (2007) և «Կոբրայի թռիչքը (2009) բլոկբաստերներում, ինչպես նաև Հետաքննությունների դաշնային բյուրոյի գործակալների կյանքի մասին պատմող «Կենդանի» հեռուստասերիալում։

## Ֆիլմագրություն

## Ծանոթագրություններ

## Արտաքին հղումներ
* Քևին Օ’Քոնորը «Rotten Tomatoes» կայքում
* Քևին Օ’Քոնորը «TV.com» կայքում

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի հնչյունավորողներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Մունգո ազգային պարկ

**Մունգո ազգային պարկ** (), պահպանված ազգային պարկ, որը տեղակայված է Նոր Հարավային Ուելսի հարավարևմտյան մասում, Ավստրալիայի արևելքում։ Պարկն ընդգրկում է 110967 հա տարածք, գտնվում է Սիդնեյ քաղաքից մոտավորապես 875 կմ կիլոմետր հեռավորության վրա՝ Բալրանալդ կոմսությունում։ Մունգո ազգային պարկը մուտի-մուտի, նիամպար և բարկինջի բնիկ ազգերի ավանդական հանդիպման վայրն է։ Մարդիկ այլևս չեն կարողանում բարձրանալ տեղի ավազաթմբերը, քանի որ ավելի խիստ կանոններ են սահմանվել։

Ազգային պարկը Վիլլանդրա լճերի տարածաշրջանի մի մասն է, որն ընդգրկված է ՅՈՒՆԵՍԿՕ-ի Համաշխարհային ժառանգության օբյեկտների ցանկում։ Ընդգրկում է 2400 քառ. կմ տարածք, որում ներառված են 17 չոր լճեր։ Այդ բոլորը լճերը չեն կրում Մունգո անվանումը, սակայն բոլորն էլ համարվում են Համաշխարհային ժառանգության օբյեկտ։ Մունգոյով հոսող գետը համարվում է սուրբ վայր։ Ազգային պարկը Պունկարիեի հարավ-արևելքից գտնվում է 75 կմ հեռավորության վրա, Միլդուրայի հյուսիս-արևելքից 110 կմ հեռավորության, իսկ Իվանհոյի հարավ-արևելքից մոտավորապես 145 կմ հեռավորության վրա։

## Առանձնահատկություններ և տեղագրություն
Մունգո ազգային պարկի գլխավոր առանձնահատկությունը Մունգո լիճն է, որը հնագույն չոր լճերից երկրորդ խոշորագույնն է։ Մունգո ազգային պարկը հայտնի է հնագիտական գտածոներով։ Մունգո Մանի մնացորդները Ավստրալիայում հայտնաբերված մարդու ամենահին մնացորդներն են։ Պարկում հայտնաբերվել է նաև Մունգո տիկնոջ ծիսակարգային դիակիզված մնացորդ, որը կրկին ամենահինն է Ավստրալիայում։ Նրանք երկուսն էլ թաղված էին Մունգո լճի ափին, «Չինական պատի» տակ՝ լճի հարավարևելյան եզրին։

Պարկում կա զբոսաշրջային կենտրոն, որտեղից կարելի է ձեռք բերել լրացուցիչ տեղեկություններ և քարտեզ։ Այն տեղակայված է պարկի մուտքի մոտ։

Մունգո ազգային պարկը ձեռք է բերվել Ազգային պահուստային համակարգի համար 1979 թվականին Ազգային պարկերի և վայրի բնության հիմնադրամի կողմից։ Այս կազմակերպությունը տրամադրել է 101000 դոլար, որն անհրաժեշտ էր գույքի ձեռքբերման համար։ Հիմնադրամը նաև ֆինանսավորել է 1979-1983 թվականների հնագիտական պեղումները։ Դիկ Սմիթի կողմից նվիրաբերած միջոցներով հիմնադրամը 1983 թվականին հիմնեց Մունգոյի այցելուների կենտրոնն ու լաբորատորիան։ BHP Billiton-ի հետագա հովանավորությամբ հիմնադրամը 1990 թվականին իրականացրեց Մունգո ազգային պարկի 60 կմ-ոց ճանապարհի կառուցումը։ 2010 թվականի դրությամբ հիմնադրամը կազմակերպել է մի նախագիծ, ըստ որի պետք է ստեղծվի Մունգոյի նոր կենտրոն՝ կրթության և հետազոտությունների համար։ Ավստրալիացի ճարտարապետ Գլենն Մյորկատը և Վենդի Լյուինը պետք է նախագծեն շենքի կառուցումը։

## Ծանոթագրություններ

## Արտաքին հղումներ
* 
* 
* 
* 

Կատեգորիա:1979 հիմնադրումներ Ավստրալիայում
Կատեգորիա:1979 հիմնադրված բնության հատուկ պահպանվող տարածքներ
Կատեգորիա:Ավստրալիայի ազգային պարկեր
Կատեգորիա:Կատեգորիա ԲՊՀՄ II
Թղթե նախշեր

**Թղթե նախշեր** (), բելառուսական կարճամետրաժ երաժշտական մուլտֆիլմ, որը հեռարձակվել 2010 թվականին «Բելառուսֆիլմ» (Беларусьфильм) կինոստուդիայում։ Բեմադրող ռեժիսորը և սցենարի հեղինակը Միխայիլ Թումելյան է։

## Պատմություն
Մուլտֆիլմը նկարահանված է վիտինանկա ոճով։ Վիտինանկան (), () ժողովրդական դեկորատիվ արվեստի տեսակ է, երբ սպիտակ կամ գունավոր թղթից դանակով կամ մկրատով կտրում են դեկորատիվ զարդանախշեր, ցանցկեն կամ ուրվագծային կոմպոզիցիաներ։

Մուլտֆիլմում օգտագործվել է բելառուս վիտինանկայի վարպետ Վյաչեսլավ Դուբինկայի մասին 1972 թվականի փաստագրական սյուժեից կադրեր։ Մուլտֆիլմում հենց իր դերում հայտնվում է ինքը՝ Վյաչեսլավ Դուբինկան (1941-2010)։

Մուլտֆիլմի հիմքում ընկած է «Жар-Жар» երգը՝  «Троица» էթնո-եռյակի կատարմամբ։

## Սյուժե
Ծերունին և պառավը բոլորովին ծերացել են և մահից առաջ ցանկանում են ամուսանցնել որդուն։ Այդ ժամանակ նրանք ուղարկում են տղային հարսնացու փնտրելու։ Անտառով անցնելիս երիտասարդը հանդիպում է նապաստակին, որն ասում է, որ գիտի, թե որտեղ է լավ աղջիկ ապրում։ Նապաստակն իր վրա է վերցնում խնամախոսի դերը և գնում է հարսնացուի մոր մոտ։ Այդ կինը ագահ էր և համաձայնում է տալ աղջկան, միայն այն դեպքում, եթե իր բակը կլինի կենդանիներով լի։ Այդ ժամանակ նապաստակը գնում է կալվածատիրոջ բակ և բոլոր կենդանիներին հրավիրում հարսանիք։ Կենդանիները հավաքվում են կնոջ բակում և տեղի է ունենում մեծ հարսանիք։ Չորրորդ օրը կինը դուրս է գալիս բակ. երիտասարդները գնացել էին, կենդանիները վերադարձել էին կալվածատիրոջ մոտ, իսկ նա մնացել էր մենակ։ Այդ ընթացքում նապաստակն արդեն մեկ այլ տեղ էր «խնամախոս»  աշխատում…

## Նկարահանող խումբ

## Մրցանակներ
* Բելառուսական ֆիլմերի 7-րդ Հանրապետական փառատոնին (Բրեստ)՝ «Ազգային սովորույթների հավատարմության համար» վկայական։
* Թվային արվեստիի Մինսկի 2-րդ միջազգային «Terra Nova» (Մինսկ) փառատոնին՝ մրցանակ «Լավագույն անիմացիա» անվանակարգում։
* Tindirindis-ի (Վիլնյուս) անիմացիոն ֆիլմերի միջազգային փառատոնին՝ մրցանակ «Բանահյուսության կիրառման համար» անվանակարգում։
* «Анимаёвка-2010» (Մոգիլյով) անիմացիոն ֆիլմերի 13-րդ միջազգային փառատոնին՝ դիպլոմ «Լավագույն պատկերային լուծում» անվանակարգում։

## Ծանոթագրություններ

## Արտաքին հղումներ
* «Бумажные узоры»  — «Բելառուսֆիլմ» ստուդիայի կայքից։ 
* .
*  — մուլտֆիլմը Միքայել Թումելյայի կանալից։
* .
* «Мультипликатор Михаил Тумеля: Послевоенная анимация формировалась как оппозиция Диснею»  — հոտվածը TUT.BY կայքից։

Կատեգորիա:2010 մուլտֆիլմեր
Թանթռնիկ ընձյուղակիր

**Թանթռնիկ ընձյուղակիր** (), թանձրատերևազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
Ցողունները սողացող են կամ վեր բարձրացող։ Ծաղկակիր ընձյուղները ճյուղավորված են, ունեն 8-20 սմ բարձրություն։ Տերևները հակադիր են, հակաձվաձև, լայն սեպաձև հիմքով և կարճ-ատամնափշիկավոր եզրերով։ Ծաղկաբույլերը փուխր են, վահանիկանման և տերևակալված։ Բաժակաթերթերը գծային են և բթավուն։ 5-7 մմ երկարությամբ պսակաթերթերը վարդագույն են և նշտարաձև։ Հասուն պտուղները աստղաձև փռված են։

## Տարածվածություն
Հայաստանում հանդիպում է Ապարանի (լեռնագագաթ Թեղենիս) և Զանգեզուրի (Ծավ, Ներքին Հանդ և Շիկահող գյուղերի շրջակայք, լեռնագագաթ Խուստուփ) ֆլորիստիկական շրջաններում։ Աճում է նաև Արևմտյան և Արևելյան Կովկասում, Կոլխիդայում, Կենտրոնական Անդրկովկասում, Թալիշում և Հյուսիսային Իրանում։

## Էկոլոգիա
Աճում է ստորին և միջին լեռնային գոտիներում՝ ծովի մակարդակից 750-1800 մ բարձրությունների վրա, ինչպես նաև ժայռերի ճեղքերում և քարքարոտ լանջերին։ Ծաղկում է մայիս-հունիս ամիսներին, պտղաբերում՝ հուլիս-օգոստոսին։

## Պահպանություն
Խոցելի տեսակ է։ Հայտնի են երկու պոպուլյացիաներ։ Տարածման շրջանի մակերեսը 5000 կմ²-ից պակաս է, բնակության շրջանի մակերեը՝ 500 կմ²-ից պակաս։ Կովկասում տեսակի լայն տարածման պատճառով սպառնալիքի կատեգորիան իջեցվել է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։

Պոպուլյացիայի մեծ մասը պահպանվում է «Շիկահող» պետական արգելոցի տարածքում։

## Ծանոթագրություններ

Կատեգորիա:Խոցելի տեսակներ
Կատեգորիա:Ծածկասերմեր
Կատեգորիա:Թանձրատերևազգիներ
Կատեգորիա:ՀՀ Կարմիր գրքում գրանցված բույսեր
Քըրք Քըրքորյանի հուշարձան (Գյումրի)

**Քըրք Քըրքորյանի հուշարձանը Գյումրիում**, Հայաստանի ազգային հերոս, բարերար Քըրք Քըրքորյանին նվիրված հուշարձան Գյումրիում։

## Պատմություն
Գյումրիի ավագանին Քըրք Քըրքորյանի արձանը տեղադրելու որոշումը կայացրել է 2013 թվականի դեկտեմբերին։ Արձանի տեղադրման նախաձեռնության հեղինակը ծննդով գյումրեցի ամերիկաբնակ Գրիգոր Բեդիրյանն է։ 
մինի|ձախից|Գյումրիի Աբովյան փողոցը
2016 թվականի մայիսի 6-ին Գյումրիի ավագանին որոշում է կայացրել Գյումրիի ամենահայտնի և ամենաերկար փողոցներից մեկի՝ Աբովյան փողոցի (նախկին Ալեքսանդրովսկի) մի հատվածն անվանել ի պատիվ ամերիկահայ բարերար Քըրք Քըրքորյանի։ Արձանը տեղադրվել է Գյումրիի Աբովյան (Քըրք Քըրքորյան) փողոցում 2018  թվականի հունիսի 24-ին։

## Հեղինակ
* Քանդակագործ՝ Արտուշ Պապոյան

## «Լինսի» հիմնադրամ
Սպիտակի երկրաշարժից տուժածներին օգնություն տրամադրելու նպատակով Քըրք Քըրքորյանը ստեղծել է «Լինսի» հիմնադրամը, որի միջոցներով վերանորոգվել են պետական նշանակության ճանապարհներ, Շիրակի և Լոռու մարզերում կառուցվել է 149 շենք՝ 3674 բնակարանով։

## Ծանոթագրություններ

Կատեգորիա:2018 հիմնադրումներ Հայաստանում
Կատեգորիա:Արտուշ Պապոյանի քանդակներ
Կատեգորիա:Գյումրի
Կատեգորիա:Շիրակի մարզի հուշարձաններ
Կատեգորիա:Քըրք Քըրքորյան
Լեգենդ հրե սրտի մասին

**«Լեգենդ հրե սրտի մասին»** (), 1967 թվականին «Կիևնաուչֆիլմ» ստուդիայի գեղարվեստական մուլտիպլիկացիայի ստեղծագործական միավորումում ստեղծված խորհրդային մուլտիպլիկացիոն ֆիլմ։ Ռեժիսոր Իրինա Գուրվիչի զգայական մուլտֆիլմը Մաքսիմ Գորկու «Պառավ Իզերգիլը» պատմվածքի հիման վրա է, որում հպարտ Դանկոն մարդկանց նվիրում է իր սիրտը։

## Դիպաշար
Դարեր առաջ տափաստանում ապրում էր մի ցեղախումբ։ Հետո եկան ուրիշ ցեղեր և քշեցին այդ մարդկանց անտառի խորքը։ Ցեղը չէր կարող հետ գնալ տափաստան, սակայն առջևում էլ վտանգավոր անտառն էր թունավոր ճահիճներով։ Փորձում են կռվել թշնամու դեմ, բայց չեն կարողանում հաղթել, իսկ կանայք և մայրերը երկար լաց են լինում մահացածների վրա։ Հենց այդ ձևով համարձակ մարդկանց սրտերում բույն է դնում վախը։ Վախը տիրում է ամենքին, և նրանք որոշում են հանձնվել թշնամուն։

Հանկարծ երևան է գալիս Դանկոն ու առաջնորդում մարդկանց անտառի միջով դեպի այլ տափաստան։ Ճանապարհին մարդիկ չարանում են նրա դեմ և ցանկանում սպանել, սակայն Դանկոն ձեռքերով պատռում է կուրծքը ու հանում բոցավառ սիրտը, մարդկանց հասցնում տափաստան, որից հետո մեռնում է։ Ոչ ոք չի նկատում, որ նա մահացավ, միայն մի մարդուց, որը, ինչ-որ բանից վախենալով, ոտքը դնում է հպարտ սրտի վրա։ Սիրտ, կայծեր ցրելով, հանգչում է, որից հետո մնում են տափաստանի կապույտ կայծերը։ Այդպես խիզախ պատանին իր սիրտը նվիրաբերում է մարդկանց՝ փոխարենը ոչինչ չխնդրելով։

## Հեղինակներ

## Մրցանակներ
* 1969՝ պատանիների համար լավագույն ֆիլմ մրցանակ, Երևան։

## Ծանոթագրություններ

## Գրականություն
* *Горький М.* «Старуха Изергиль» М.: Издательство «Эксмо», 2014, серия «Классика в школе. Новое оформление» ISBN 978-5-699-69959-9
* *Горький М.* «Рассказы и сказки» (в том числе «Старуха Изергиль»), М. Издательство «Детская литература», 2014, серия «Школьная библиотека» (цветные иллюстрации) ISBN 978-5-08-004427-4.

## Արտաքին հղումներ
* 
* 
* Ирина Гурвич — Энциклопедия отечественного кино

Կատեգորիա:1967 մուլտֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մաքսիմ Գորկու ստեղծագործությունների էկրանավորումներ
Դենի Ռոդրիկ

**Դենի Ռոդրիկ** (, ), թուրք տնտեսագետ, զարգացող երկրների տնտեսության և ինստիտուցիոնալ բարեփոխումների մասնագետ,  Հարվարդի համալսարանի Ջոն Ֆ. Քենեդու անվան կառավարման դպրոցի միջազգային քաղաքական տնտեսության պրոֆեսոր։ Նախկինում եղել է  Նյու Ջերսի նահանգի Փրինսթոն քաղաքի Հեռանկարային հետազոտությունների ինստիտուտի հասարակական գիտությունների պրոֆեսոր։ Լայնորեն հրապարակել է միջազգային տնտեսագիտության, տնտեսական զարգացման և քաղաքական տնտեսության ոլորտներում։ Նրա հետազոտությունը կենտրոն այն հարցի շուրջ, թե ինչպես է սահմանվում լավ տնտեսական քաղաքականությունը և ինչու որոշ կառավարություններ ավելի հաջողակ են այդ բնագավառում, քան մյուսները։ Հիմնական աշխատանքներն են ՝ «Economic Rules: The Rights and Wrongs of the Dismal Science» և «The Globalization Paradox: Democracy and the Future of the World Economy»: Global Policy գիտական ամսագրի համահեղինակն է։

## Կենսագրություն
Ռոդրիկը սերում է  սեփհարդ հրեաների ընտանիքից։ Ստամբուլի Ռոբերտ քոլեջն ավարտելուց հետո արվեստի բակալավրի (summa cum laude) աստիճան է ստացել Հարվարդի քոլեջից, այնուհետև՝ տնտեսագիտության բնագավառում փիլիսոփայական գիտությունների դոկտորի աստիճան՝ պաշտպանելով   *Studies on the Welfare Theory of Trade and Exchange-rate Policy* թեզը։ Փրինսթոնի համալսարանից ստացել է բիզնես կառավարչի մագիստրական աստիճան։  2009-2016 թթ. տնտեսագիտական հոդվածներ է գրել թուրքական *Ռադիկալ* օրաթերթի համար։ 2011 թվականին միացել է նորաստեղծ Տնտեսագետների համաշխարհային ընկերակցությանը որպես գործադիր կոմիտեի անդամ։

Ռոդրիկն ամուսնացել է Հարվարդի Քենեդի դպրոցի հանրային քաղաքականության դասախոս Փինար Դողանի հետ, որը թուրք պաշտոնաթող գեներալ Չեթին Դողանի դուստրն է։ .

Դենի Ռոդրիկի անունը կապված է Տնտեսական հետազոտությունների ազգային բյուրոյի, Տնտեսական քաղաքականության հետազոտությունների կենտրոնի (Լոնդոն), Գլոբալ զարգացման կենտրոնի, Պետերսոնի անվան միջազգային տնտեսագիտության ինստիտուտի և Արտաքին հարաբերությունների խորհրդի հետ,  *Review of Economics and Statistics*-ի համախմբագիրն է։ Դրամաշնորհների է արժանացել Քարնեգի, Ֆորդ և Ռոքֆելլեր հիմնադրամների կողմից։

## Ընտրյալ հրատարակություններ
* 
* 
* 
* 
* 
* 
* 
* 
* 

## Մրցանակներ
* Վասիլի Լեոնտևի մրցանակ` տնտեսական մտքի սահմանների ընդլայնման համար, Global Development and Environment Institute (2002 թ.)
* Ջոն վոն Նյումանի մրցանակ (2018 թ.)

## Ծանոթագրություններ

## Արտաքին հղումներ
* Dani Rodrik's home page 
* Dani Rodrik's latest research
* Dani Rodrik's weblog 
* "Roads to Prosperity"  Dani Rodrik's op/ed column for Project Syndicate
* 

Կատեգորիա:Թուրք տնտեսագետներ
Կատեգորիա:Ամերիկացի տնտեսագետներ
Կատեգորիա:Հարվարդի համալսարանի շրջանավարտներ
Կատեգորիա:Փրինսթոնի համալսարանի շրջանավարտներ
Կատեգորիա:Անձինք:Ստամբուլ
Կատեգորիա:Հարվարդի համալսարանի դասախոսներ
Կատեգորիա:Ռոբերտ քոլեջի շրջանավարտներ
Կատեգորիա:Թուրք ակադեմիկոսներ
Կատեգորիա:Փիլիսոփայական գիտությունների դոկտորներ